સરદાર સરોવર ડેમ હજુ ૪૬.૪૩ ટકા જ ભરાયો: વલસાડ જિલ્લામાં ભારે વરસાદની સંભાવના
અમદાવાદ: સરદાર સરોવર જળાશયમાં ૧૫૫૧૧૭ એમ.સી.એફ.ટી. પાણીનો સંગ્રહ છે. જે કુલ સંગ્રહશકિતના ૪૬.૪૩ ટકા છે. રાજયના ૨૦૬ જળાશયોમાં ૨૫૨૬૧૭ એમ.સી.એફ.ટી. પાણીનો સંગ્રહ છે જે કુલ સંગ્રહ શકિતના ૪૫.૩૨ ટકા છે. હાલમાં રાજ્યમાં હાઇ એલર્ટ ૫ર કુલ-૦૯ જળાશય, એલર્ટ ૫ર કુલ-૦૭ જળાશય તેમજ વોર્નિંગ ઉ૫ર-૦૯ જળાશય છે. રાહત કમિશનરે જણાવ્યું હતું કે, ગુજરાતમાં પાછલા ત્રીસ વર્ષની રાજયની એવરેજ ૮૪૦ મિ.મી.ની સરખામણીએ ૩૪.૧૪ ટકા છે. હવામાન ખાતાની આગાહી મુજબ આગામી દિવસોમાં વરસાદની સંભાવના છે તેવા તમામ જિલ્લાઓમાં જિલ્લા કલેકટરશ્રી તથા સમગ્ર વહીવટીતંત્રને એલર્ટ રહેવા સૂચના આ૫વામાં આવી હતી.
આઇએમડીના અધિકારીએ જણાવ્યું હતું કે, ગુજરાત રાજયમાં સારો વરસાદ થયેલ છે. આગામી દિવસોમાં રાજયમાં વલસાડ
જિલ્લામાં ભારે અને અન્ય જિલ્લાઓમાં હળવાથી મધ્યમ વરસાદની સંભાવના છે.
કૃષિ વિભાગ દ્વારા જણાવવામાં આવ્યું હતું કે, ચાલુ વર્ષે તા. તા.૨૬ જુલાઇ ૨૦૨૧ સુધીમાં અંદાજિત ૬૪.૮૫ લાખ હેક્ટર ખરીફ પાકોનું વાવેતર થયું છે. ગત વર્ષે આ સમયગાળા દરમ્યાન ૬૪.૨૮ લાખ હેક્ટર વાવેતર થયુ હતું. આ વર્ષે છેલ્લા ત્રણ વર્ષની સરેરાશ વાવેતર વિસ્તારની સામે ૭૫.૮૦ ટકા વાવેતર થયુ છે.
એન.ડી.આર.એફ.ની કુલ ૧૫ ટીમમાંથી ૮ ટીમો ડીપ્લોય કરવામાં આવેલ છે. જે પૈકી વલસાડ, સુરત, નવસારી, રાજકોટ, ગીરસોમનાથ, જૂનાગઢ, કચ્છ અને મોરબી ખાતે ૧-૧ ટીમ ડીપ્લોય કરવામાં આવી છે. અને ૨-ટીમ વડોદરા અને ૧-ટીમ ગાંધીનગર ખાતે રિઝર્વ રાખવામાં આવેલ છે.